Longstreet első hadteste döntő szerepet játszott a decemberben megvívott fredericksbugi csatában. Lee viszonylag korán Fredericksburgbe küldte az altábornagyot, mely elég időt adott csapatai számára, hogy állásaikat kiépítsék, gondosan kiválasztott helyre rakják a tüzérséget és eltervezzék, hogyan tudnak összpontosított tüzet zúdítani az uniós támadás várható irányaira. Az antietami vérengzés tanulságait levonva Longstreet lövészárkokat ásatott, sáncokat és akadályokat készíttetett. Ezt követően elhelyezte embereit egy kőfal mögött a Marye's Heights magaslat lábánál és tizennégy egymást követő uniós rohamot vert vissza. A szövetségi hadsereg majdnem fő veszteséget szenvedett a Marye's Heights környékén, Longstreet csapatai pedig csak ezret. Ezt a nagy defenzív sikert nem kizárólag a kihasznált terepelőnyök magyarázták, hanem a terepadottságok, a védelmi erődításek és a tüzérség egységes, központi irányítása hozta meg a sikert.